Document ID: 31989R1966

ΚΑΝΟΝΙΣΜΟΣ ( ΕΟΚ ) αριθ . 1966/89 ΤΗΣ ΕΠΙΤΡΟΠΗΣ της 30ής Ιουνίου 1989 για την τροποποίηση του κανονισμού ( ΕΟΚ ) αριθ . 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ . 136/66/ΕΟΚ του Συμβουλίου της 22ας Σεπτεμβρίου 1966 για την καθιέρωση της κοινής οργάνωσης της αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1225/89 ( 2 ), και ιδίως το άρθρο 27 παράγραφος 5,
Εκτιμώντας :
ότι η πείρα έδειξε ότι για να επωφεληθεί κανείς από τα δικαιώματα στην ενίσχυση στο πλαίσιο των όρων που απαιτούνται από τον κανονισμό ( ΕΟΚ ) αριθ . 2681/83 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1382/89 ( 4 ), είναι αναγκαίο να μειωθεί η μέγιστη προβλεπόμενη προθεσμία μεταξύ του προσδιορισμού της ταυτότητας και της μεταποίησης μιας παρτίδας σπόρων προκειμένου να διευκολυνθεί η καλή διάθεση της συγκομιδής, όπως επίσης και ένας κανονικός ρυθμός των δημοσιονομικών δαπανών -
ότι η Επιτροπή Διαχείρισης Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1
Στο άρθρο 10 παράγραφος 1 του κανονισμού ( ΕΟΚ ) αριθ . 2681/83, η προθεσμία "150 ημέρες" αντικαθίσταται από την προθεσμία "90 ημέρες ".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Δεν εφαρμόζεται στα πιστοποιητικά που ζητούνται πριν από την ημερομηνία έναρξης ισχύος του .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 30 Ιουνίου 1989 .

Labels: 17
19
5